CELEX: 62015TN0110
Language: sk
Date: 2015-03-02 00:00:00
Title: Vec T-110/15: Žaloba podaná 2. marca 2015 – International Management Group/Komisia

27.4.2015   
            
            
               SK
            
            
               Úradný vestník Európskej únie
            
            
               C 138/65
            
         Žaloba podaná 2. marca 2015 – International Management Group/Komisia
   (Vec T-110/15)
   (2015/C 138/84)
   Jazyk konania: angličtina
   
      Účastníci konania
   
   
      Žalobkyňa: International Management Group (Brusel, Belgicko) (v zastúpení: M. Burgstaller, solicitor, a E. Wright, barrister)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskeho úradu pre boj proti podvodom (OLAF) THOR/C4/LL/el/(S)(2015)4287 zo 6. februára 2015, ktorým odmietol prístup k určitým dokumentom podľa nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie, a
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby uvádza žalobkyňa štyri žalobné dôvody.
   
               1.
            
            
               Prvý žalobný dôvod je založený na tom, že žalovaná si nesplnila svoju povinnosť uviesť dôvody, keď odmietla prístup k požadovaným dokumentom na základe všeobecnej domnienky, že sa uplatní ochrana účelu inšpekcií, vyšetrovania a kontroly.
            
         
               2.
            
            
               Druhý žalobný dôvod je založený na tom, že existuje prevažujúci verejný záujem na zverejnení dokumentov.
            
         
               3.
            
            
               Tretí žalobný dôvod je založený na tom, že žalovaná nevysvetlila, prečo ochrana súkromia alebo bezúhonnosti jednotlivcov bráni čiastočnému sprístupneniu požadovaných dokumentov.
            
         
               4.
            
            
               Štvrtý žalobný dôvod je založený na tom, že žalovaná porušila právo žalobkyne na dobrú správu vecí verejných.